**มาตรฐานสินค้าเกษตรที่เกี่ยวข้องปาล์มน้ำมัน**

ปัจจุบันกระทรวงเกษตรและสหกรณ์ได้มีการประกาศใช้มาตรฐานสินค้าเกษตร (มกษ.) ที่เกี่ยวข้องกับปาล์มน้ำมัน จำนวน 4 เรื่อง ได้แก่ ทะลายปาล์มน้ำมัน การปฏิบัติทางการเกษตรที่ดีสำหรับปาล์มน้ำมัน การปฏิบัติที่ดีสำหรับลานเททะลายปาล์มน้ำมัน และหลักการผลิตปาล์มน้ำมันและน้ำมันปาล์มอย่างยั่งยืน และแนวปฏิบัติในการใช้มาตรฐานสินค้าเกษตรหลักการผลิตปาล์มน้ำมันและน้ำมันปาล์มอย่างยั่งยืน โดยรายละเอียด ดังตารางที่ 1

**ตารางที่ 1** ข้อมูลด้านมาตรฐานสินค้าเกษตรที่เกี่ยวข้องกับปาล์มน้ำมัน

| **มาตรฐาน** | **สาระสำคัญ** | **การดำเนินการทบทวนมาตรฐาน** |
| --- | --- | --- |
| ทะลายปาล์มน้ำมัน (มกษ. 5702) | กำหนดคุณภาพขั้นต่ำและ  ชั้นคุณภาพของทะลายปาล์มน้ำมัน | * ประกาศใช้มาตรฐานฯ ครั้งแรก เมื่อปี 2552 และประกาศใช้ฉบับทบทวน เมื่อปี 2562 |
| การปฏิบัติทางการเกษตรที่ดี สำหรับปาล์มน้ำมัน (มกษ. 5904) | กำหนดข้อกำหนดการปฏิบัติทางการเกษตรที่ดีสําหรับปาล์มน้ำมันตั้งแต่การปลูกจนถึงการขนส่งทะลายปาล์มน้ำมันไปยังแหล่งรวบรวมผลิตผล (ลานเท) หรือโรงงานสกัดน้ำมัน เพื่อให้ได้ทะลายปาล์มน้ำมันมีคุณภาพเหมาะสมสำหรับเป็นวัตถุดิบในการผลิตน้ำมันปาล์มที่ปลอดภัยต่อการบริโภคโดยคำนึงถึงผลกระทบด้านเศรษฐกิจและสิ่งแวดล้อม รวมถึงสุขภาพและความปลอดภัยของผู้ปฏิบัติงานโดยประกอบด้วยข้อกำหนดที่เป็นแนวทางปฏิบัติที่ดีในการผลิตปาล์มน้ำมัน ตั้งแต่ การเลือกพื้นที่ปลูกและแหล่งน้ำที่เหมาะสม การใช้วัตถุอันตรายทางการเกษตรอย่างถูกต้อง มีการจัดการที่ดีในแปลงปลูกเพื่อส่งเสริมให้การปฏิบัติงานเป็นไปอย่างมีประสิทธิภาพและยั่งยืน มีการเก็บเกี่ยวและการปฏิบัติหลังการเก็บเกี่ยวที่ดีเพื่อให้ได้ทะลายปาล์มน้ำมันที่มีคุณภาพ และต้องขนส่งทะลายปาล์มน้ำมันไปยังแหล่งรวบรวมผลิตผลหรือโรงงานสกัดน้ำมันโดยเร็ว รวมถึงผู้ปฏิบัติงานต้องมีความรู้ความเข้าใจในการจัดการด้านการผลิตและสุขลักษณะที่ดี และมีการบันทึกข้อมูลเพื่อการตามสอบสินค้าและใช้เป็นแนวทางเพิ่มประสิทธิภาพการผลิตต่อไป | * ประกาศใช้มาตรฐานฯ ครั้งแรก เมื่อปี 2553 * ขณะนี้มาตรฐานฉบับทบทวนได้ผ่านความเห็นชอบจาก เมื่อวันที่ 17 มิถุนายน 2564 แล้ว และอยู่ระหว่างเสนอลงนามประกาศกระทรวงเกษตรและสหกรณ์เพื่อประกาศใช้ต่อไป |
| การปฏิบัติที่ดีสำหรับลานเททะลายปาล์มน้ำมัน  (มกษ. 9037 – 2555) | กำหนดเกณฑ์การปฏิบัติที่ดีสำหรับลานเททะลายปาล์มน้ำมัน ตั้งแต่การรับทะลายปาล์มน้ำมัน การเก็บรักษา รวมถึงกระบวนการขนส่งทะลายปาล์มน้ำมันไปยังโรงงานสกัดน้ำมัน เพื่อให้ได้ทะลายปาล์มน้ำมันที่มีคุณภาพ ปลอดภัย เหมาะแก่การใช้เป็นวัตถุดิบในโรงงานสกัดน้ำมัน ประกอบด้วยข้อกำหนด ดังนี้   1. ลานเททะลายปาล์มน้ำมัน ได้แก่ ทำเลที่ตั้ง พื้นที่ปฏิบัติงาน เครื่องมือและอุปกรณ์ สิ่งอำนวยตวามสะดวก 2. การควบคุมการปฏิบัติงาน 3. การบำรุงรักษาและการสุขาภิบาล ได้แก่ การทำความสะอาด การควบคุมสัตว์พาหะนำโรค การจัดการขยะ 4. การเก็บรักษา 5. การขนส่ง 6. บุคลากร 7. การบันทึกข้อมูล | * ประกาศใช้มาตรฐานฯ เมื่อปี 2555 * ปัจจุบันอยู่ระหว่างการพิจารณาทบทวนมาตรฐานฯ |
| หลักการผลิตปาล์มน้ำมันและน้ำมันปาล์มอย่างยั่งยืน (มกษ. 5909-2563) และแนวปฏิบัติ ในการใช้มาตรฐานสินค้าเกษตรหลักการผลิตปาล์มน้ำมันและน้ำมันปาล์มอย่างยั่งยืน (มกษ. 5909(G)-2563) | กำหนดหลักการและเกณฑ์กำหนดในการบริหารจัดการเพื่อให้การผลิตปาล์มน้ำมันและน้ำมันปาล์มของประเทศไทยมีความยั่งยืน โดยคำนึงถึงผลกระทบด้านเศรษฐกิจ สังคมและสิ่งแวดล้อม ประกอบด้วย 8 หลักการ ดังนี้   1. ความมุ่งมั่นให้เกิดความโปร่งใส 2. การปฏิบัติตามกฎหมายและกฎระเบียบ 3. ความมุ่งมั่นในการทำให้เกิดความมั่นคงทางเศรษฐกิจและการเงินในระยะยาว 4. การใช้วิธีปฏิบัติที่ดีของผู้ปลูกปาล์มน้ำมันและผู้ประกอบการโรงสกัด 5. ความรับผิดชอบด้านสิ่งแวดล้อม และการอนุรักษ์ทรัพยากรธรรมชาติ และความหลากหลายทางชีวภาพ 6. ความรับผิดชอบที่มีต่อพนักงาน ลูกจ้าง บุคคล ชุมชนที่ได้รับผลกระทบจาก ผู้ปลูกปาล์มน้ำมันและผู้ประกอบการ โรงสกัด 7. การพัฒนาการปลูกปาล์มน้ำมันในพื้นที่ใหม่อย่างมีความรับผิดชอบ 8. ความมุ่งมั่นในการปรับปรุงกิจกรรมหลักอย่างต่อเนื่อง | * ประกาศใช้มาตรฐานฯ เมื่อปี 2563 และมีแผนจะทบทวนมาตรฐานให้สอดคล้องกับมาตรฐาน RSPO ฉบับปี ในปี 2565 |